Korona na poligrafu - Ilić, Dejan (Peščanik NVO, 2020)
Situacija je preozbiljna, kaže Lončar. (Staviti pored "Lončar" još i "ministar zdravlja" zaista izgleda "preozbiljno".) Šta Lončar radi u suviše ozbiljnoj zdravstvenoj situaciji? Zalaže se za novi zakon. Da li Lončar traži novi zakon zato što stari nije dobar? Ne, Lončar traži novi zakon zato što se stari ne sprovodi. Šta onda po Lončaru treba da uradi novi zakon? Lončar kaže: "Ono [misli se na novi zakon - prim. D.I.] što je usvojeno u Skupštini velikom većinom jeste da se omogući da se sprovodi zakon". Divan je ovaj dodatak - "velikom većinom". Pobogu, Lončaru, kakvom drugom većinom nego velikom u parlamentu pod bojkotom?